**Ministru kabineta noteikumu projekta**

**„Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par radiācijas drošību un kodoldrošību” 9.panta (21) daļa.Ministru kabineta noteikumu „Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos” projekts (turpmāk – noteikumu projekts) sagatavots, lai noteiktu kārtību, kādā veiks preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekta mērķis un būtība: noteikt kārtību, kādā veic preču, bagāžas, personu un transportlīdzekļu radiometrisko kontroli valsts robežas robežšķērsošanas vietās, un noteikt prasības radiometriskajā kontrolē iesaistīto personu apmācībai radiācijas drošības jautājumos.1. Ministru kabineta 2005.gada 5.aprīļa noteikumi Nr.233 „Noteikumi par preču un transportlīdzekļu radiometrisko kontroli uz valsts robežas” (turpmāk – MK noteikumi Nr.233), kas bija spēkā līdz 2015.gada 30.aprīlim, noteica kārtību, kādā Valsts robežsardze sadarbībā ar muitas iestādēm, Pārtikas un veterināro dienestu un Radiācijas drošības centru veic pārbaudes uz Latvijas Republikas valsts robežas (kas vienlaikus ir Eiropas Ekonomikas zonas ārējā robeža), lai nodrošinātu, ka pāri robežai tiek pārvietotas tikai tādas kravas, kurās radioaktīvo vielu daudzums nepārsniedz pieļaujamās normas, kā arī netiek ievesti un izvesti nedeklarēti jonizējošā starojuma avoti. 2. Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm” ir noteiktas arī robežšķērsošanas vietas, kurās veic radiometrisko kontroli, kā arī šo pārbaužu veikšanas laiku. Par Eiropas Savienības ārējās robežas šķērsošanas vietām ar Ministru kabineta 2010.gada 27.jūlija noteikumiem Nr.704 „Noteikumi par robežšķērsošanas vietām un tajās veicamajām pārbaudēm” ir noteiktas ne tikai robežšķērsošanas vietas ar trešajām valstīm (Krievijas Federāciju un Baltkrievijas Republiku), bet arī starptautiskās satiksmes ostas un lidostas. Līdz ar to praksē ir situācijas, kad robežšķērsošanas vietās, kur izvietotas radiometriskās kontroles mēriekārtas, tiek konstatēts paaugstināts jonizējošais starojums arī Eiropas Savienības precēm, bagāžai, personām vai transportlīdzekļiem, taču MK noteikumi Nr.233 uz tiem neattiecās.Visās Latvijas Republikas robežšķērsošanas vietās (ostās, uz dzelzceļa, uz autoceļiem un starptautiskajā lidostā „Rīga”) radiometriskā kontrolē tiek izmantotas stacionārās mēriekārtas un pārnēsājamie radiometri, t.sk. stacionārais aprīkojums, personālie radiācijas detektori (radiācijas peidžeri) un personu radionuklīdu identifikācijas ierīces. Ar šīm iekārtām tiek konstatēts jonizējošais starojums transportlīdzeklim, precei, bagāžai vai personai. Piemēram, starptautiskajā lidostā „Rīga” radiometriskā kontrole tiek veikta kopš 2009.gada un Rīgas, Liepājas un Ventspils jūras ostās kopš 2012.gada. Pašlaik jonizējošā starojuma konstatēšanai un dozas jaudas noteikšanai starptautiskajā lidostā „Rīga” kopā izvietotas 20 stacionārās mēriekārtas (portāla monitori), seši pārnēsājamie radiometri „Radiation Survey meter”, divas „Ludlum” un trīs personu radionuklīdu identifikācijas ierīces (RIID). Rīgas Brīvostas teritorijā ir septiņas stacionārās mēriekārtas un 23 pārnēsājamie radiometri, no kuriem divi ir personu radionuklīdu identifikācijas ierīces. Savukārt dzelzceļa robežšķērsošanās vietās Indrā, Zilupē un Kārsavā uz dzelzceļa sliežu ceļiem ir izvietoti stacionārās mēriekārtas, kā arī ir nepieciešamais pārnēsājamo radiometru skaits. Pārnēsājamos radiometrus izmanto precīzas jonizējošā starojuma dozas jaudas noteikšanai.Valsts vides dienesta Radiācijas drošības centra (turpmāk – VVD RDC) statistika par 2013.gadu liecina, ka kopumā par paaugstinātu jonizējošo starojumu robežšķērsošanas vietās ir saņemti 743 iesniegumi. No tiem 352 gadījumi attiecas uz dzelzceļa robežšķērsošanas vietām, 318 gadījumi attiecas uz autoceļu robežšķērsošanas vietām (četros gadījumos konstatētas apstarotas personas), 42 gadījumos paaugstināts jonizējošā starojums konstatēts ostās un 31 gadījums starptautiskajā lidostā “Rīga”, kur kopumā konstatētas 23 apstarotas personas.Savukārt 2014.gadā (no janvāra līdz novembrim) par paaugstinātu jonizējošo starojumu robežšķērsošanas vietās ir saņemti 644 iesniegumi. No kuriem 286 gadījumi attiecas uz dzelzceļa robežšķērsošanas vietām, 226 gadījumi attiecas uz autoceļu robežšķērsošanas vietām (apstarotas četras personas), trīs gadījumi attiecas uz ostām un 129 gadījumi starptautiskajā lidostā “Rīga”, kur konstatētas 88 apstarotas personas. Pamatā apstarotās personas ir saņēmušas apstarojumu radioloģiskās manipulācijas laikā ārstniecības iestādē, bet atsevišķos gadījumos, paaugstināts jonizējošais starojums konstatēts pārvadājot priekšmetus, piemēram, rokas pulksteni, dārglietas u.c.3. Noteikumu projekts paredz kārtību, kādā tiks veikta preču, bagāžas, personu un transportlīdzekļu radiometriskā kontrole robežšķērsošanas vietās, konstatēto rezultātu uzskaite un prasības radiometriskajā kontrolē iesaistīto personu apmācībai radiācijas drošības jautājumos. Noteikumu projekta mērķis:1) papildināt un aktualizēt normatīvo aktu prasības attiecībā uz:- radiometrisko kontroli robežšķērsošanas vietās gan trešo valstu, gan Eiropas Savienības valstu precēm, bagāžai, personām un transportlīdzekļiem;- radiometriskajā kontrolē iesaistīto personu apmācību radiācijas drošības jautājumos;2) Precīzi noteikt piemērojamo radiometriskās kontroles veikšanas procesu atbilstoši tam, kā tas notiek praksē.4. Ar noteikumu projektu tiek pārņemtas atsevišķas Padomes 2013.gada 5.decembra Direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom prasības.Noteikumu projekts nosaka:1) Prasības apmācībāmPrasības apmācībām personām, kuras veic radiometrisko kontroli, kā arī radiācijas drošības apmācību programmā ietveramās prasības.Ministru kabineta 2011.gada 20.septembra noteikumi Nr.723 "Darbību ar jonizējošā starojuma avotiem licencēšanas kārtība" (turpmāk – MK noteikumi Nr.723) nosaka nepieciešamību tiem darbiniekiem, kuri veic darbības ar jonizējošā starojuma avotiem, iziet apmācību radiācijas drošības jautājumos izglītības iestādes izstrādātas kursu programmas ietvaros ne retāk kā reizi piecos gados. Līdz ar to, ja personas, kuras iesaistītas radiometriskajā kontrolē, ir izgājušas apmācības atbilstoši MK noteikumiem Nr.723, tad papildus šīm personām nav nepieciešams veikt šajā noteikumu projektā noteikto apmācību (piemēram, tie lidlauka (lidostas) nodarbinātie, kuri veic darbības ar jonizējošā starojuma avotiem).2) Radiometrisko kontroliAtbilstoši robežšķērsošanas vietu specifikai noteiktas prasības veicot radiometrisko kontroli, mērīšanas nosacījumi robežšķērsošanas vietās precei, bagāžai, personām un transportlīdzeklim. Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm” ir noteiktas tās robežšķērsošanas vietas, kurās veic radiometrisko kontroli (uz autoceļiem, uz dzelzceļiem, ostās, lidostās un lidlaukos), kā arī šo pārbaužu veikšanas laiku. Radiometriskajā kontrolē izmantotās stacionārās un pārvietojamās (mobilās) mēriekārtas fiksē uzstādītā jonizējošā starojuma brīdināšanas sliekšņa (indikatīvs mērījums) pārsniegšanu, līdz ar to tālākajā procesā tiek veiktas detalizētas pārbaudes ar pārnēsājamiem radiometriem (radionuklīdu identifikatoru).3) Rīcību konstatējot paaugstinātu jonizējošā starojuma līmeni vai atklājot neatļautu jonizējošā starojuma avotuValsts robežsardzes amatpersonu, muitas amatpersonu, VVD RDC, Drošības policijas, valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” un Pārtikas un veterinārā dienesta sadarbība un rīcība paaugstināta jonizējošā starojuma konstatēšanas gadījumā un aizsardzības pasākumi.Noteikumu projekts arī paredz rīcību gadījumos, ja kāda persona ir sniegusi informāciju, ka precē, bagāžā vai transportlīdzeklī ir neatļauts jonizējošā starojuma avots. Attiecīgi tiek veikta šādas informācijas pārbaude.4) Rīcību konstatējot paaugstinātu jonizējošā starojuma līmeni personaiValsts robežsardzes amatpersonu, muitas amatpersonu, VVD RDC, Valsts ugunsdzēsības un glābšanas dienesta, Neatliekamās medicīniskās palīdzības dienesta un valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” sadarbība un rīcība konstatējot paaugstinātu jonizējošā starojuma līmeni personai.5) Rīcību ar neatļauto jonizējošā starojuma avotu Noteikta VVD RDC rīcība pēc neatļauta jonizējošā starojuma avota atklāšanas. |
| 3. | Projekta izstrādē iesaistītās institūcijas | Ar Vides aizsardzības un reģionālās attīstības ministrijas (turpmāk – VARAM) valsts sekretāra 2013.gada 26.marta rīkojumu Nr.133 „Par darba grupas izveidošanu” tika izveidota darba grupa, lai atbilstoši likumam „Par radiācijas drošību un kodoldrošību” un ierosinātajiem grozījumiem likumā „Par radiācijas drošību un kodoldrošību” izstrādātu Ministru kabineta noteikumus, kuri aizstās MK noteikumus Nr.233. Darba grupā tika iekļauti pārstāvji no VARAM, Satiksmes ministrijas, Iekšlietu ministrijas, VVD RDC, Pārtikas veterinārā dienesta, Valsts ieņēmuma dienesta Muitas pārvaldes, Drošības policijas, Valsts ugunsdzēsības un glābšanas dienesta un Valsts robežsardzes Galvenās pārvaldes. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz jebkuru personu, kurai robežšķērsošanas vietā pašai, precei, bagāžai vai transportlīdzeklim radiometriskās kontroles iekārtas konstatē paaugstinātu jonizējošo starojumu. Tiesiskais regulējums attiecas uz darbiniekiem robežšķērsošanas vietās, kuri veic darbības ar radiometriskās kontroles iekārtām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības un pienākumus, kā arī veicamās darbības. Noteikumu projekts papildināts ar detālāku kārtību, kā rīkoties gadījumos, ja tiek konstatēts jonizējošais starojums robežšķērsošanas vietā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Padomes 2013.gada 5.decembra direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom;2) Padomes 2003.gada 22.decembra direktīva 2003/122/EAEK par slēgtu augstas radioaktivitātes starojuma avotu un bezīpašnieka jonizējošā starojuma avotu kontroli. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Padomes 2013.gada 5.decembra direktīva 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom;2) Padomes 2003.gada 22.decembra direktīva 2003/122/EAEK par slēgtu augstas radioaktivitātes starojuma avotu un bezīpašnieka jonizējošā starojuma avotu kontroli. |
| A | B | C | D |
| Direktīvas 2013/59/EURATOM 16.panta 1. punkts  | Viss noteikumu projekts.Likuma „Par radiācijas drošību un kodoldrošību” 5.panta 7.punkts, 9.panta otrā daļa un otrā prim daļa. | Ieviests pilnībā | Neparedz stingrākas prasības |
| Direktīvas 2013/59/EURATOM 16.panta 1. un 2.punkts | Noteikumu projekta 38.-44.punkts,Likuma „Par radiācijas drošību un kodoldrošību” 9.panta otrā prim daļa. | Ieviests pilnībā | Neparedz stingrākas prasības |
| Direktīvas 2013/59/EURATOM 92.panta 2.punkts | Viss noteikumu projekts.Likuma „Par radiācijas drošību un kodoldrošību” 5.panta 7.punkts, 9.panta otrā daļa un otrā prim daļa. | Ieviests pilnībā | Neparedz stingrākas prasības |
| Direktīvas 2013/59/EURATOM 93.panta 1.punkts | Viss noteikumu projekts.Likuma „Par radiācijas drošību un kodoldrošību” 5.panta 7.punkts, 9.panta otrā daļa un otrā prim daļa. | Ieviests pilnībā | Neparedz stingrākas prasības |
| Direktīvas 2003/122/EAEK 2.panta Definīcijas | Likums „Par radiācijas drošību un kodoldrošību”, MKN149[[1]](#footnote-1),MKN1284[[2]](#footnote-2) un MKN406[[3]](#footnote-3)  | Ieviests pilnībā | Neparedz stingrākas prasības |
| Direktīvas 2003/122/EAEK 3.pants | Likums „Par radiācijas drošību un kodoldrošību”,Dabas resursu nodokļa likums,MKN723[[4]](#footnote-4),MKN129[[5]](#footnote-5) unMKN 149  | Ieviests pilnībā | Neparedz stingrākas prasības |
| Direktīvas 2003/122/EAEK 4.pants | MKN149 un MKN723  | Ieviests pilnībā | Neparedz stingrākas prasības |
| Direktīvas 2003/122/EAEK 5.pants | Likums „Par radiācijas drošību un kodoldrošību” un MKN149 | Ieviests pilnībā | Neparedz stingrākas prasības |
| Direktīvas 2003/122/EAEK 6.pants | Likums „Par radiācijas drošību un kodoldrošību”,MKN149,MKN402[[6]](#footnote-6),MKN508[[7]](#footnote-7) un MKN129 | Ieviests pilnībā | Neparedz stingrākas prasības |
| Direktīvas 2003/122/EAEK 7.pants | Likums „Par radiācijas drošību un kodoldrošību”, MKN406[[8]](#footnote-8)MKN149 un MKN402 | Ieviests pilnībā | Neparedz stingrākas prasības |
| Direktīvas 2003/122/EAEK 8.panta 1.punkts | Likums „Par radiācijas drošību un kodoldrošību”, MKN723 un MKN149  | Ieviests pilnībā  | Neparedz stingrākas prasības |
| Direktīvas 2003/122/EAEK 8.panta 2.punkts | Noteikumu projekta 38. - 44.punkts.Likuma „Par radiācijas drošību un kodoldrošību” 9.panta otrā prim daļa un 30.panta otrā daļa.MKN960[[9]](#footnote-9) 36.-41.punkts. | Ieviests pilnībā | Neparedz stingrākas prasības |
| Direktīvas 2003/122/EAEK 9.panta 1.punkts | Noteikumu projekta II., III un IV.nodaļa.Likuma „Par radiācijas drošību un kodoldrošību” 5.panta 7) apakšpunkts un 9.panta otrā daļa un otrā prim daļa.MKN152[[10]](#footnote-10), 61. un 62.punkts | Ieviests pilnībā | Neparedz stingrākas prasības |
| Direktīvas 2003/122/EAEK 9.panta 2.punkts | MKN962[[11]](#footnote-11) un MKN149  | Ieviests pilnībā | Neparedz stingrākas prasības |
| Direktīvas 2003/122/EAEK 9.panta 3.punkts | Viss noteikumu projekts.Likuma „Par radiācijas drošību un kodoldrošību” 5.panta 7.punkts, 9.panta otrā daļa un otrā prim daļa.MKN960 36.-41.punkts. | Ieviests pilnībā | Neparedz stingrākas prasības |
| Direktīvas 2003/122/EAEK 9.panta 4.punkts | Likums „Par radiācijas drošību un kodoldrošību” unMKN152  | Ieviests pilnībā | Neparedz stingrākas prasības |
| Direktīvas 2003/122/EAEK 10.pants | Noteikumu projekta 37.punktsLikuma „Par radiācijas drošību un kodoldrošību” 5.panta 7) apakšpunkts un 30.panta otrā daļa,MKN152 62.2.apakšpunkts.MKN960 40. - 41.punkts. | Ieviests pilnībā | Neparedz stingrākas prasības |
| Direktīvas 2003/122/EAEK 11.pants | Likums „Par radiācijas drošību un kodoldrošību”  | Ieviests pilnībā | Neparedz stingrākas prasības |
| Direktīvas 2003/122/EAEK 12.pants | Likums „Par radiācijas drošību un kodoldrošību” unMKN149  | Ieviests pilnībā | Neparedz stingrākas prasības |
| Direktīvas 2003/122/EAEK 13.pants | Likums „Par radiācijas drošību un kodoldrošību”  | Ieviests pilnībā | Neparedz stingrākas prasības |
| Direktīvas 2003/122/EAEK 15.pantsSodi | Latvijas Administratīvo pārkāpumu kodekss un Krimināllikums  | Ieviests pilnībā | Neparedz stingrākas prasības |
| Direktīvas 2003/122/EAEK I.pielikums un II.pielikums | MKN149  | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Padomes 2013.gada 5.decembra direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom, prasības nacionālajā likumdošanā ir jāpārņem līdz 2018.gada 6.februārim.Atbilstoši Eiropas Atomenerģijas kopienas dibināšanas līguma 33.pantam noteikumu projekts 2015.gada 14.aprīlī ir nosūtīts saskaņošanai ar Eiropas Komisiju (3 mēnešu termiņš). |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2014.gada 9.septembrī tika ievietots VARAM publiskā tīmekļa vietnē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Pēc ievietošanas VARAM publiskajā tīmekļa vietnē par noteikumu projektu nav sniegti priekšlikumi. Noteikumu projekts sagatavots atbilstoši darba grupā sniegtajiem ierosinājumiem un priekšlikumiem (skatīt noteikumu projekta anotācijas I sadaļas „Tiesību akta projekta izstrādes nepieciešamība” 3.punktu.). |
| 4. | Cita informācija | Nav |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts robežsardze, Valsts vides dienesta Radiācijas drošības centrs, Pārtikas veterinārais dienests, Valsts ieņēmuma dienesta Muitas pārvalde, Valsts ugunsdzēsības un glābšanas dienests un Drošības policija.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta ieviešanas rezultātā netiks radītas jaunas valsts iestādes. |
| 3. |  Cita informācija | Nav |

Anotācijas III. un IV. sadaļa – projekts šo jomu neskar.

Vides aizsardzības un

reģionālās attīstības ministrs K.Gerhards

**Vīza:**

valsts sekretārs G.Puķītis

30.04.2015. 11:30

2175

D.Šatrovska

67026521, dace.satrovska@varam.gov.lv

J.Malnace

67026591, jolanta.malnace@varam.gov.lv

1. MKN149 - Ministru kabineta 2002.gada 9.aprīļa noteikumi Nr.149 "Noteikumi par aizsardzību pret jonizējošo starojumu" [↑](#footnote-ref-1)
2. MKN1284 - Ministru kabineta 2013.gada 12.novembra noteikumi Nr.1284 "Darbinieku apstarošanas kontroles un uzskaites kārtība" [↑](#footnote-ref-2)
3. MKN 406 - Ministru kabineta 2001.gada 18.septembra noteikumi Nr.406 “Jonizējošā starojuma avotu iepakošanas un marķēšanas kārtība” [↑](#footnote-ref-3)
4. MKN723 - Ministru kabineta 2011.gada 20. septembra noteikumi Nr.723 "Darbību ar jonizējošā starojuma avotiem licencēšanas kārtība" [↑](#footnote-ref-4)
5. MKN129 - Ministru kabineta 2002.gada 19. marta noteikumi Nr.129 "Prasības darbībām ar radioaktīvajiem atkritumiem un ar tiem saistītajiem materiāliem" [↑](#footnote-ref-5)
6. MKN402 - Ministru kabineta 2001.gada 18.septembra noteikumi Nr.402 „Jonizējošā starojuma avota drošības datu lapas aizpildīšanas un nosūtīšanas kārtība” [↑](#footnote-ref-6)
7. MKN508 - Ministru kabineta 2002.gada 4.novembra noteikumi Nr.508 “Jonizējošā starojuma avotu fiziskās aizsardzības prasības” [↑](#footnote-ref-7)
8. MKN406 - Ministru kabineta 2001. gada 18. septembra noteikumi Nr.406 "Jonizējošā starojuma avotu iepakošanas un marķēšanas kārtība" [↑](#footnote-ref-8)
9. MKN960 - Ministru kabineta 2011.gada 13.decembra noteikumos Nr.960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību" [↑](#footnote-ref-9)
10. MKN152 - Ministru kabineta 2003.gada 8.aprīļa noteikumi Nr.152 „Prasības attiecībā uz sagatavotību radiācijas avārijai un rīcību šādas avārijas gadījumā” [↑](#footnote-ref-10)
11. MKN962 - Ministru kabineta 2004.gada 23.novembra noteikumi Nr.962 “Valsts vides dienesta nolikums” [↑](#footnote-ref-11)